**Nīkrāces pagasta Lieldienu**

**‘’ ZOLĪTE’’ nolikums**

**1.Reģistrācija**

1.1. Lieldienu „Zolīte” notiek 2025. gada 19. aprīlī, Nīkrāces pagastā, Atpūtas centrā.

1.2. Pieteikšanās elektroniski līdz 17. aprīlim

https://docs.google.com/forms/d/1vAF8h-n77VoUgPzhI1JKhW\_jTDoMY0oVIwtH2Gq5jac/viewform?fbclid=IwY2xjawJjPfhleHRuA2FlbQIxMAABHp1LldO0mNpIGkrkpE1wvZN2QURzrd-yurcgRLJFE3frZIv-1nTuUOPF2qB7\_aem\_z5BukBXAPU1tV64WVjf\_5Q&edit\_requested=true

1.3.Reģistrācija no plkst.09:30. Pirmās kārtas sākums plkst.10:00.

1.4. Drīkst piedalīties ikviena persona neatkarīgi no dzimuma.

1.5. Sacensībās piedalās Nīkrāces pagasta, Kuldīgas novada iedzīvotāji, kā arī uzaicināti dalībnieki no citiem novadiem.

1.6. Sacensībās atļauts startēt 2009 .gadā dzimušiem un vecākiem.

**2. Sacensību norise**

2.1. Sacensības notiek 5 kārtās. Katra kārta sastāv no 24 izspēlēm (partijām).

2.2. Katras kārtas izspēles laiks 45 minūtes, izņemot pēdējo 5.kārtu, kur tiek izspēlētas visas 24 partijas, ar noteikumu, ka 5.kārta nepārsniedz 60 minūtes. 15 minūtes līdz kārtas beigām par to tiek paziņots . Pēc paziņojuma par kārtas noslēgumu kārtis dalīt vairs nedrīkst.

2.3. Ja pēc kārtas beigām paliek neizspēlētas personīgās „pules” , tad no šo „puļu” īpašnieka noraksta pa 1 punktam par labu pārējiem dalībniekiem pie spēļu galda.

2.4. Pirmajā kārtā dalībnieki pa galdiem, tiek sēdināti izsoles kārtībā. Nākamajās kārtās dalībnieki sēž saskaņā ar iepriekšējo kārtu punktu un žetonu rezultātu, kas iegūts saskaņā ar 2.6. punktu.

2.5. Pirms sākt spēli dalībnieki no sava vidus izvēl vienu, kas būs atbildīgs par pareizu spēles lapas aizpildīšanu un nodošanu organizētājiem pēc katra galda izspēles beigām.

2.6. Punktu skaitīšanas sistēma: Tiek uzskaitīti punkti un žetoni. Žetoni ir katrā kārtā iegūto „ + ” vai „ - ” summa, kas tiek pierakstīti spēles lapā pēc katras partijas. Ar punktiem tiek saprasts pēc 24 izspēlētās partijas iegūtās vietas novērtējums – 1.vieta vislielākie „ + ”, pēdējā vieta – vislielākie „ - ”. Par 1.vietu kārtā spēlētājam tiek ierakstīti 6 punkti, par 2.vietu -4punkti , par trešo – 2 punkti, par ceturto – 0 punktu. Ja spēlē 3 cilvēki, 0punkti nav – 3.vietas ieguvējs analoģiski saņem 2 punktus. Ja vietas pie galda tiek dalītas, tiek dalīti arī punkti, respektīvi, ja pirmās un otrās vietas ieguvējiem ir vienāda žetonu summa katra saņem pa 5 punktiem, ja dalīta 2/3 vieta – katrs saņem 3 punktus, ja dalīta 3/4- katrs pa 1 punktam. Ja visiem 4 dalībniekiem žetonu skaits ir vienāds- katram tiek ierakstīti 2 punkti.

**2.7. Pie galda aizliegts smēķēt, lietoto alkoholu.**

**3. Uzvarētāja noteikšana**

3.1. Uzvarētājs ir spēlētājs, kurš summā ieguvis vislielāko punktu skaitu. Vienāda punktu skaita gadījumā augstāku vietu ieņem tas , kuram ir lielāks žetonu skaits.

**4. Spēles noteikumi**

4.1. Tiek ievēroti klasiskie zoles noteikumi, kas cita starpā paredz:

4.1.1. „ pass ” gadījumā tiek rakstīta „pule.”Ja pirms tam nav neizņemtu „ puļu ”

( nedz kopējo , nedz personīgo) un pie galda spēlē 4 spēlētāji , tiek rakstītas 2 „pules”.

4.1.2. Spēlētājs, kurš iziet ar savu kārti ārpus kārtas, neuzliek prasīto kārti, ja tāda viņam ir , nepareizi paziņo lēmumu spēlēt vai pasēt, saņem personisko „puli”. Ja pārkāpumu izdarījis kāds no „ mazajiem ”- „ lielajiem ” ir tiesības atteikties no spēles. Vienlaicīgi par vienu situāciju vairāk kā vienu personisko „ puli ”nepiešķir. Par nekorektu kāršu izdalīšanu personīgā „ pule ” rakstīta netiek.

4.1.3. „ Lielajiem ” ir tiesības spēlēt ar atklātām kārtīm nesaņemot personīgo

„ puli”.

4.1.4. „ Lielajam” nometot kārtis tiek fiksēts tāds rezultāts, kāds ir uz konkrēto brīdi – respektīvi tiek skaitītas lielā iegūtā acis.

4.1.5. Lielajiem un mazajiem savstarpēji vienojoties, laika ekonomijas nolūkos, iespējams spēli pabeigt ātrāk ar visus apmierinošu rezultātu.

4.1.6. Jebkuras kārtis, kuras ir apgrieztas ( galds vai stiķi) nav apskatāmas līdz partijas beigām, izņemot pēdējo apgriezto stiķi. Šis noteikums attiecas arī uz dalītāju – spēlētāju, kas konkrēto partiju nespēlē.

4.1.7. Kāršu dalīšana var tikt veikta pa 2 vai 4 kārtīm. Uzsākot dalīt nepareizu kāršu skaitu, kārtis ir obligāti jāpārdala.

4.1.8. Mazā vai „ tumšās” zoles spēlētas netiek.

**5. Balvas**

5.1. 1.– 3.vietu ieguvējus apbalvo ar medaļām un diplomiem.

**6. Tiesāšana**

6.1. Tiesneša funkcijā ietilpst spēles lapu izlikšana pirms katras kārtas.

6.2. Strīdus gadījumos dalībniekiem ir tiesības prasīt tiesnesim izšķirt konfliktsituācijas. Tiesneša lēmums ir galējs un nepārsūdzams. Gadījumā,ja spēles gaitā izraisās strīds, kur iesaistīts tiesnesis, konfliktsituāciju izšķir no malas pieaicināts zoles eksperts.

6.3. Dalībniekus par pretinieku apvainošanu ar necenzētiem izteicieniem, sacensību inventāra bojāšanu vai nepakļaušanos sacensību organizētāju prasībām, organizētāji ir tiesīgi izslēgt no tālākajām sacensībām, nepielaižot šādus spēlētājus arī dalībai nākamajās sacensībās. Izslēgšanas gadījumā dalības maksa netiek atmaksāta.

6.4. Protestā, kuru paraksta komandas iesniedzējas pārstāvis, jābūt izsmeļošai motivācijai.

6.5. **Personai iesniedzot protestu, jāiemaksā organizatoriem EUR 25,-** Ja protestu apmierina, iemaksātā nauda tiek atmaksāta protesta iesniedzējam.

6.6. Pēc nepieciešamo dokumentu saņemšanas turnīra galvenais organizators izskata lietu pēc būtības un pieņem lēmumu 20 min. laikā. Par pieņemto lēmumu tiek informētas visas ieinteresētās puses.

**7. Organizatori**

7.1. Kuldīgas novada pašvaldības Nīkrāces pagasta sporta darba organizatore.